CELEX: 32014R0371
Language: hr
Date: 2014-04-10 00:00:00
Title: Provedbena uredba Vijeća (EU) br. 371/2014. od 10. travnja 2014. o provedbi članka 12. stavka 1. Uredbe (EU) br. 359/2011 o mjerama ograničavanja protiv određenih osoba, subjekata i tijela s obzirom na stanje u Iranu

12.4.2014   
            
            
               HR
            
            
               Službeni list Europske unije
            
            
               L 109/9
            
         PROVEDBENA UREDBA VIJEĆA (EU) br. 371/2014.
   od 10. travnja 2014.
   o provedbi članka 12. stavka 1. Uredbe (EU) br. 359/2011 o mjerama ograničavanja protiv određenih osoba, subjekata i tijela s obzirom na stanje u Iranu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 359/2011 od 12. travnja 2011. o mjerama ograničavanja protiv određenih osoba, subjekata i tijela s obzirom na stanje u Iranu (1), a posebno njezin članak 12. stavak 1.,
   budući da:
   
               (1)
            
            
               Vijeće je 12. travnja 2011. donijelo Uredbu (EU) br. 359/2011.
            
         
               (2)
            
            
               Na temelju preispitivanja Odluke Vijeća 2011/235/ZVSP (2), Vijeće je odlučilo da bi te mjere ograničavanja trebalo produljiti do 13. travnja 2015.
            
         
               (3)
            
            
               Nadalje, unose u vezi s određenim osobama s popisa u Prilogu I. Uredbi Vijeća (EU) br. 359/2011 trebalo bi ažurirati u skladu s Odlukom Vijeća 2014/205/ZVSP (3).
            
         
               (4)
            
            
               Prilog I. Uredbi (EU) br. 359/2011 stoga bi trebalo izmijeniti na odgovarajući način,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 359/2011 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. travnja 2014.
      
         
            Za Vijeće
         
         
            Predsjednik
         
         D. KOURKOULAS
      
   
   
      (1)  SL L 100, 14.4.2011., str. 1.
   
   
      (2)  Odluka Vijeća 2011/235/ZVSP od12. travnja 2011. o mjerama ograničavanja protiv određenih osoba i subjekata s obzirom na stanje u Iranu (SL L 100, 14.4.2011., str. 51.).
   
      (3)  Odluka Vijeća 2014/205/ZVSP od 10. travnja 2014. o izmjeni Odluke Vijeća 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu (Vidjeti str. 25. ovog Službenog lista).
   
      PRILOG
      Unosi za dolje navedene osobe zamjenjuju unose navedene u Prilogu I. Uredbi (EU) br. 359/2011:
      
         Osobe
      
      
                   
               
               
                  Ime
               
               
                  Identifikacijski podaci
               
               
                  Razlozi
               
               
                  Datum uvrštenja na popis
               
            
                  1.
               
               
                  RAJABZADEH Azizollah
               
               
                   
               
               
                  Vođa Teheranske organizacije za ublažavanje katastrofa (TDMO). Bivši načelnik teheranske policije (do siječnja 2010.).
                  Kao zapovjednik policijskih snaga u širem Teheranu, Azizollah Rajabzadeh je najviše rangirani dužnosnik optužen za zlouporabe u istražnom centru Kahrizak.
               
               
                   
               
            
                  2.
               
               
                  DORRI-NADJAFABADI Ghorban-Ali
               
               
                  Mjesto rođenja: Najafabad (Iran) – datum rođenja: 1945.
               
               
                  Član Vijeća za primjerenost i predstavnik Vrhovnog vođe u („središnjoj”) pokrajini Markazi. Bivši iranski glavni javni tužitelj do rujna 2009. (bivši ministar za obavještajnu djelatnost za Khatamijeva predsjedništva).
                  Kao iranski glavni javni tužitelj nakon prvih postizbornih prosvjeda naredio je i nadzirao montirane sudske procese u okviru kojih se nisu poštovala prava optuženih i gdje im je bilo uskraćeno pravo na odvjetnika. Snosi odgovornost i za zlouporabe u Kahrizaku.
               
               
                   
               
            
                  3.
               
               
                  MORTAZAVI Said
               
               
                  Mjesto rođenja: Meybod, Yazd (Iran) – datum rođenja: 1967.
               
               
                  Bivši vođa iranske službe za borbu protiv krijumčarenja, bivši teheranski glavni javni tužitelj do kolovoza 2009.
                  Kao teheranski glavni javni tužitelj izdao je opću naredbu koja je upotrijebljena za zatvaranje stotina aktivista, novinara i studenata. Razriješen je dužnosti nakon ispitivanja koje je pokrenulo iransko sudstvo u kolovozu 2010. o njegovoj ulozi u smrti trojice muškaraca koji su zatvoreni na njegov nalog nakon izbora.
               
               
                   
               
            
                  4.
               
               
                  ZARGAR Ahmad
               
               
                   
               
               
                  Vođa „Organizacije za očuvanje ćudoređa”. Bivši sudac u odjeljku 36 teheranskog prizivnog suda.
                  Potvrdio je dugotrajne zatvorske i smrtne kazne protiv prosvjednika.
               
               
                   
               
            
                  5.
               
               
                  ABBASZADEH-MESHKINI, Mahmoud
               
               
                   
               
               
                  Guverner pokrajine Ilam. Bivši politički direktor u Ministarstvu unutarnjih poslova.
                  Kao voditelj Odbora iz članka 10. Zakona o aktivnostima političkih stranaka i skupina bio je zadužen za izdavanje odobrenja za demonstracije i druga javna događanja te registraciju političkih stranaka.
                  Obustavio je 2010. aktivnosti dviju reformističkih političkih stranaka povezanih s Mousavijem – Islamske iranske fronte za sudjelovanje i Islamske organizacije revolucionarnih mudžahedina.
                  Od 2009. nadalje dosljedno i stalno zabranjuje sva nevladina okupljanja i time uskraćuje ustavno pravo na prosvjed i uzrokuje mnoga uhićenja mirnih prosvjednika što je u suprotnosti s pravom na slobodu okupljanja.
                  Također je 2009. oporbi uskratio dozvolu za ceremoniju žalovanja za ljude koji su ubijeni u prosvjedima zbog predsjedničkih izbora.
               
               
                  10.10.2011.
               
            
                  6.
               
               
                  FIRUZABADI general bojnik Dr. Seyyed Hasan (također poznat kao: FIRUZABADI general bojnik Dr. Seyed Hassan; FIROUZABADI general bojnik Dr. Seyyed Hasan; FIROUZABADI general bojnik Dr. Seyed Hassan)
               
               
                  Mjesto rođenja: Mashad
                  Datum rođenja: 3.2.1951.
               
               
                  Kao načelnik stožera iranskih oružanih snaga najviši je vojni zapovjednik odgovoran za vođenje svih vojnih sektora i politika, uključujući Islamsku revolucionarnu gardu (IRGC) i policiju. Snage pod njegovim službenim zapovjedništvom provodile su brutalnu represiju nad mirnim prosvjednicima i izvršavale masovna pritvaranja.
                  Također je član Vrhovnog vijeća za nacionalnu sigurnost (SNSC) i Vijeća za primjerenost.
               
               
                  10.10.2011.
               
            
                  7.
               
               
                  JOKAR Mohammad Saleh
               
               
                   
               
               
                  Od 2011. parlamentarni zastupnik za pokrajinu Yazd. Bivši zapovjednik studentskih snaga Basij.
                  U svojstvu zapovjednika studentskih snaga Basij aktivno je sudjelovao u suzbijanju prosvjeda u školama i sveučilištima te u protupravnom pritvaranju aktivista i novinara.
               
               
                  10.10.2011.
               
            
                  8.
               
               
                  SALARKIA Mahmoud
               
               
                  Predsjednik nogometnog kluba „Persepolis” iz Teherana
               
               
                  Predsjednik Povjerenstva za benzin i transport Grada Teherana. Zamjenik glavnog državnog odvjetnika u Teheranu za zatvorske poslove za vrijeme nasilja iz 2009.
                  Kao zamjenik glavnog državnog odvjetnika u Teheranu za zatvorske poslove bio je izravno odgovoran za mnoge uhidbene naloge protiv nevinih i mirnih prosvjednika i aktivista. Mnoga izvješća zagovornika ljudskih prava pokazuju da su gotovo svi koji su uhićeni, prema njegovom nalogu, držani u izolaciji, bez pristupa svome odvjetniku ili obiteljima te bez optužbe, i to različito dugo i često u uvjetima koji odgovaraju prisilnom nestanku. Njihove obitelji često nisu obaviještene o uhićenju.
               
               
                  10.10.2011.
               
            
                  9.
               
               
                  SOURI Hojatollah
               
               
                   
               
               
                  Parlamentarni zastupnik za pokrajinu Lorestan. Član parlamentarnog povjerenstva za vanjsku i sigurnosnu politiku. Bivši upravitelj zatvora Evin.
                  Kao upravitelj zatvora Evin tijekom 2009. bio je odgovoran za teška kršenja ljudskih prava koja su se u tom zatvoru odvijala tijekom njegove uprave, kao što su premlaćivanja te duševno i seksualno zlostavljanje. Prema dosljednim informacijama iz nekoliko izvora, u zatvoru Evin mučenje je uobičajena praksa. Mnogi su aktivisti smješteni u odjelu 209 zbog svojih mirnih aktivnosti protivljenja vladajućem režimu.
               
               
                  10.10.2011.
               
            
                  10.
               
               
                  TALA Hossein (također poznat kao: TALA Hosseyn)
               
               
                   
               
               
                  Zamjenik glavnog guvernera („Farmandar”) pokrajine Teheran do rujna 2010., posebno je odgovoran za intervenciju policijskih snaga te stoga za represiju protiv prosvjeda.
                  U prosincu 2010. primio je nagradu zbog svoje uloge u represiji poslije izbora.
               
               
                  10.10.2011.
               
            
                  11.
               
               
                  TAMADDON, Morteza (također poznat kao: TAMADON Morteza)
               
               
                  Mjesto rođenja: Shahr Kord-Isfahan
                  Datum rođenja: 1959.
               
               
                  Bivši glavni guverner pokrajine Teheran, voditelj Vijeća pokrajine Teheran za javnu sigurnost, član Islamske revolucionarne garde (IRGC-a).
                  Kao guverner pokrajine Teheran i voditelj Vijeća pokrajine Teheran za javnu sigurnost, snosio je opću odgovornost za sve represivne aktivnosti, uključujući represiju nad političkim prosvjedima u lipnju 2009. Zna se da je osobno sudjelovao u zlostavljanju oporbenih vođa Karroubija i Moussavija.
               
               
                  10.10.2011.
               
            
                  12.
               
               
                  BAKHTIARI Seyyed Morteza
               
               
                  Mjesto rođenja: Mashad (Iran)
                  Datum rođenja: 1952.
               
               
                  Bivši ministar pravosuđa (od 2009. do 2013.), bivši glavni guverner Isfahana i ravnatelj Organizacije državnih zatvora (do lipnja 2004.).
                  Kao ministar pravosuđa, imao je ključnu ulogu u prijetnjama i zlostavljanju iranske dijaspore objavljujući osnivanje posebnog suda koji će suditi samo Irancima koji žive izvan zemlje. Uz pomoć državnog odvjetnika u Teheranu, dva odjela prvostupanjskog suda i žalbenog suda te više odjela nižih sudova bit će nadležni za rješavanje predmeta u vezi s iseljenicima.
               
               
                  10.10.2011.
               
            
                  13.
               
               
                  HOSSEINI, dr. Mohammad (također poznat kao: HOSSEYNI, dr. Seyyed Mohammad; Seyed, Sayyed i Sayyid)
               
               
                  Mjesto rođenja: Rafsanjan, Kerman
                  Datum rođenja: 1961.
               
               
                  Bivši ministar kulture i islamskog usmjeravanja (od 2009. do 2013.).
                  Bivši član IRGC-a, sudjelovao je u represiji nad novinarima.
               
               
                  10.10.2011.
               
            
                  14.
               
               
                  MOSLEHI, Heydar (također poznat kao: MOSLEHI Heidar; MOSLEHI Haidar)
               
               
                  Mjesto rođenja: Isfahan (Iran)
                  Datum rođenja: 1956.
               
               
                  Bivši ministar za obavještajnu djelatnost (od 2009. do 2013.).
                  Pod njegovim je vodstvom Ministarstvo za obavještajnu djelatnost nastavilo praksu raširenih proizvoljnih pritvaranja i progona prosvjednika i disidenata. Ministarstvo za obavještajnu djelatnost i dalje u zatvoru Evin nadzire odjel 209 gdje su smješteni mnogi aktivisti zbog svojih mirnih aktivnosti kojima se protive aktualnoj vladi. Ispitivači iz Ministarstva za obavještajnu djelatnost su zatvorenike u odjelu 209 tukli te ih psihički i seksualno zlostavljali. Kao bivši ministar za obavještajnu djelatnost Moslehi je odgovoran za zlostavljanja tijekom svojeg mandata.
               
               
                  10.10.2011.
               
            
                  15.
               
               
                  TAGHIPOUR Reza
               
               
                  Mjesto rođenja: Maragheh (Iran)
                  Datum rođenja: 1957.
               
               
                  Vijećnik Gradskog vijeća Grada Teherana. Bivši ministar za informiranje i komunikacije (2009.–2012.).
                  Kao ministar za informiranje bio je jedan od vodećih dužnosnika zaduženih za cenzuru i nadzor internetskih aktivnosti kao i za sve vrste komunikacija (osobito mobilnih telefona). Tijekom ispitivanja političkih pritvorenika ispitivači koriste njihove osobne podatke, poštu i komunikacije. U nekoliko navrata nakon posljednjih predsjedničkih izbora i tijekom uličnih prosvjeda bile su prekinute mobilne veze i opcija slanja tekstualnih poruka, satelitski TV kanali bili su ometani, a internet na nekim lokacijama isključen ili barem usporen.
               
               
                  23.3.2012.
               
            
                  16
               
               
                  EMADI, Hamid Reza (također poznat kao: Hamidreza Emadi)
               
               
                  Datum rođenja: oko 1973.
                  Mjesto rođenja: Hamedan
                  Boravište: Teheran
                  Radno mjesto: sjedište Press TV-a, Teheran
               
               
                  Urednik Direktor redakcije vijesti Press TV-a. Bivši viši producent Press TV-a.
                  Odgovoran za produkciju i prikazivanje iznuđenih priznanja pritvorenika, uključujući novinara, političkih aktivista, pripadnika kurdske i arapske manjine, čime se krše međunarodno priznata prava na pošteno suđenje i pravičan sudski postupak. Nezavisni medijski regulator OFCOM kaznio je Press TV u Ujedinjenoj Kraljevini sa 100 000 funti zbog prikazivanja iznuđenog priznanja iransko-kanadskog novinara i redatelja Maziara Baharija 2011., snimljenog u zatvoru i pod prisilom. Nevladine organizacije izvijestile su o dodatnim slučajevima televizijskih prijenosa iznuđenih priznanja prikazanih na Press TV-u. Emadi se stoga povezuje s kršenjem prava na pošteno suđenje i pravičan sudski postupak.
               
               
                  12.3.2013.